સમગ્ર દેશમાં એકસાથે ચૂંટણી કરાવવાની માંગ ફરી એકવાર ચર્ચામાં છે. ભાજપના અધ્યક્ષ અમિત શાહે આ મુદ્દા પર ચૂંટણી પંચને એક પત્ર લખતા આ માંગણી અંગે રાજકીય ગરમાવો આવી ગયો છે. આ માંગણી અંગે દેશના મુખ્ય ચૂંટણી અધિકારીએ જણાવ્યું છે કે, જો તબક્કાવાર આયોજન કરવામાં આવે તો કેટલાક રાજ્યો સાથે લોકસભાની સામાન્ય ચૂંટણી શક્ય છે. દેશમાં પ્રથમ ચાર ચૂંટણી એકસાથે જ યોજાઈ હતી. જો કાયદામાં સંશોધન કરવા સાથે પૂરતી સંખ્યામાં ઈવીએમ મશીન હોય અને જરૂરિયાત પ્રમાણે સુરક્ષા જવાનો ફાળવવામાં આવે તો દેશમાં એકસાથે ચૂંટણી યોજવી શક્ય છે.